## Pravilnik o čuvanju izbornog materijala za izbor predsjednika Republike Hrvatske i izbornog materijala za izbor zastupnika u Sabor Republike Hrvatske

### NN 50/1992 (11.8.1992.), Pravilnik o čuvanju izbornog materijala za izbor predsjednika Republike Hrvatske i izbornog materijala za izbor zastupnika u Sabor Republike Hrvatske

# IZBORNA KOMISIJA REPUBLIKE HRVATSKE

Na temelju članka 22. stavak 1. Zakona o izboru Predsjednika Republike
Hrvatske ("Narodne novine"; br. 22/92 i 42/92) i članka 31. stavak
1. Zakona o izborima zastupnika u Sabor Republike Hrvatske ("Narodne
novine", br. 22/92 i 27/92) Izborna komisija Republike Hrvatske na
sjednici održanoj 4. kolovoza 1992. godine donijela je

## PRAVILNIK

### o čuvanju izbornog materijala za izbor predsjednika Republike Hrvatske i izbornog materijala za izbor zastupnika u Sabor Republike Hrvatske

Članak 1.

Ovim pravilnikom propisuje se način i rokovi čuvanja izbornog materijala
za izbor predsjednika Republike Hrvatske i izbornog materijala za izbor
zastupnika u Sabor Republike Hrvatske.

Članak 2.

Pod izbornim materijalom u smislu ovoga pravilnika smatraju se:

- obrasci za provođenje izbora za predsjednika Republike Hrvatske i
obrasci za provodenje izbora za zastupnike u Zastupnički dom Sabora Republike
Hrvatske, propisani Obvezatnim uputama ("Narodne novine", br.
36/92).

- popisi biraća zajedno s potvrdama iz članka 31. stavak 3. Zakona o
popisima birača ("Narodne novine", br. 19/92).

- glasaćki listići za izbor predsjednika Republike Hrvatske i glasački
listići za izbor zastupnika u Zastupnićki dom Sabora Republike Hrvatske
te

- obrasci za provođenje izbora za zastupnike u Županijski dom Sabora
Republike Hrvatske i

- glasački listići za izbor zastupnika u županijski dom Sabora Republike
Hrvatske.

Članak 3.

Izborni materijal iz članka 2. ovoga pravilnika. koji je pohranjen pri
skupštinama općina i pri Skupštini grada Zagreba prema sjedištu odgovarajuće
općinske izborne komisije i izborne komisije izborne jedinice (osim izbornog
materijala iz članka 2. stavak I. alineja 2, 3. i 5.) i izborni materijal
koji je pohranjen u Izbornoj komisiji Republike Hrvatske čuvat će se u
Saboru Republike Hrvatske do predaje Arhivu Hrvatske. Izborni materijal
iz članka 2. alineja 2. ovoga pravilnika (popisi birača) trajno će se čuvati
pri skupštinama općina i pri Skupštini grada Zagreba prema sjedištu općinske
izborne komisije odnosno izborne komisije izborne jedinice. Izborni materijal
iz članka 2. alineja 3. i 5. ovoga pravilnika (glasački listići) čuvat
će se pri skupštinama općina i pri Skupštini grada Zagreba prema sjedištu
odgovarajuće općinske izborne komisije odnosno izborne komisije izborne
jedinice godinu dana nakon održanih izbora.

Članak 4.

Izborni materijal iz članka 3. stavak 1. ovoga pravilnika predat će
se Saboru Republike Hrvatske putem Izborne komisije Republike Hrvatske
u roku od tri mjeseca od dana njegova stupanja na snagu.

Članak 5.

Za čuvanje izbornog materijala u Saboru Republike Hrvatske osigurat
će se prostorni i drugi potrebni uvjeti. O čuvanju izbornog materijala
koji se po odredbama ovoga pravilnika daje na čuvanje Saboru Republike
Hrvatske brine se Izborna komisija Republike Hrvatske a o materijalu koji
je na čuvanju pri skupštinama općina i pri Skupštini grada Zagreba brine
se tajnik odgovarajuće skupštine. Povodom opravdanih zahtjeva gradana,
znanstvenih i drugih institucija, Izborna komisija Republike Hrvatske odobrit
će uvid u izborni materijal odnosno njegovo korištenje u znanstvene i druge
svrhe.

Članak 6.

Ovaj pravilnik stupa na snagu osmoga dana od dana objave u "Narodnim
novinama".

Klasa: 013-03/92-01/05

Urbroj : 58605-92-455

Zagreb, 8. kolovoza 1992.

Predsjednik

**Zlatko Crnić, v. r.**

Pravilnik, NN 50/1992-1327